અમદાવાદ: આનંદીબહેન પટેલે વિક્રમ સંવત ૨૦૭૨નું આજથી શરૂ થતું નવું વર્ષ રાજયની સર્વાંગી ગતિ-પ્રગતિ અને વિકાસ યાત્રાને વધુ ઉન્નત બનાવે તેવી મંગલકામનાઓ ગુજરાતના સૌ નાગરિકોને નૂતન વર્ષની શુભકામનાઓ પાઠવતા વ્યક્ત કરી છે. આનંદીબહેન પટેલે રાજયના સૌ નાગરિકોના સહયોગ અને યોગદાનથી ગુજરાતે ગત વર્ષે સ્વચ્છતા-સફાઈ અભિયાન, સર્વગ્રાહી વિકાસના પરિમાણોમાં ઉત્કૃષ્ટતા તથા ”ઈઝ ઓફ ડુઈંગ બીઝનેશ” અને ઔદ્યોગિક મૂડી રોકાણોમાં જે અગ્રેસરતા મેળવી છે. તેનાથી રોજગાર સર્જનના પણ વૃદ્ધિ થઈ છે તેનો આનંદ વ્યક્ત કર્યો હતો. ”આપણે સૌ સાથે મળીને આપણા ગુજરાતની એ જ તીવ્ર વિકાસ રફતાર વિક્રમ સંવંત ૨૦૭૨ના આ નવા વર્ષમાં પણ વધુ તેજોમય બનાવીએ” એમ મુખ્ય મંત્રીએ સૌ નાગરિકોના રાજયના વિકાસમાં યોગદાનની અપેક્ષા વ્યક્ત કરતા જણાવ્યું હતું.